Datasets:

gentaiscool

/

nusaparagraph_topic

like 0

4509

Salah satu lagu daerah nyang aye demen tuh ade judulnye jali-jali. Lagu ini ya asalnye dari Betawi. Lagu ini tuh aye denger karna sering tuh didengerin di acara-acara kebudayaan Betawi. Lagu ini tuh asik banget di denger, karna lagu ini diciptain dari susunan pantun. Mangkanye nada nyang di denger juga enak masup ke kuping. Nuansa lagunye juga ceria, jadi tujuannye emang buat ngibur hati nyang lara kaya di potongang lagunye. Makna setiap baitnye juga isinye cerita, menurut cerita lagun ini dikembangin ama keturunan Tionghoa Jakarta trus dipaduin ama musik gambang kromong. Karna lagunye kentel ama budaya Betawi jadi ditetepin dah kalo lagu ini asalnye dari Betawi.

culture & heritage

912

Nokia N-Gage adalah sêbuah hapè dêngan dèsain nyang èrgonomis kalo digunèin maèn gim. Konsèpnyè mirip amè nyang dilakuin Nintendo dêngan konsol portabêl Game Boy, yakni layar di têngèh nyang diapit amè tombol arah di kiri ama tombol aksi di kanan. Tombolnyah dèwèk mêrupakan papan tik alpanumèrik dêngan angkè 5 amè 7 nyang dikêjè nonjol sêbagè tombol aksi. Nokia ngêbêkêlin hapè ênih dêngan sistêm opêrasi Symbian pèrsi 6.1, têrus ngêluncurin kê pasaran di bulan Oktober 2003. N-Gage ngêgunèin gim nyang dijual kêpisèh amè pormat kartu SD sêhinggè pênggunè bisè ngêmaènin gim nyang udèh têrkênal di konsol laèn, kayak FIFA Football 2004, Call of Duty, atau Sonic. Sêlaèn maèn gim, hapè ênih punyè pêmutêr musik têrintêgrasi, yakni sêbuah pitur nyang cukup langkè wayah ntu.

technology

6925

Kalian suka ngebadog badogan olahan seafod kayak salmon? Aye dan sodara-sodaranye aye pas kecil, liburan bareng-bareng. Nah pas malemnye, kite ningkring di sekitar pusat kota dan mampir ke restoran sushi yang lumayan beken pas entu. Mereka semua beli entu salmon sushi yang mentah buat dibadog pas di rumah, cuma aye doang yang kagak karena kagak demen baunye.Terus pas sampe rumah dan mereka ngebadog entu salmon mentah, langsung pade mual karena baru pertama kalinye ngebadog modelan gitu. Aye pun cuma ngetawain sodara-sodaranye aye yang banyak gaye sok-sokan ngebadog modelan salmon mentah entu. Nah tapi beda sama aye yang pas kecil, aye yang sekarang malah jadi doyan bener sama entu sushi salmon. Walaupun emang mentah atau setengah mateng, menurut aye enak!

food & beverages

4416

Kalo kite mau hidup kite berkah, rejeki nyang kite cari juga lancar, jangan lupa tuh buat sedekah. Sedekah kaga bakal buat harta kita berkurang, kaga juga bikin kite miskin, malah sebaliknya. Orang nyang dititipin harta banyak ama Allah tapi kaga pernag dikeluarin buat sedekah, entah kapan pasti diambil tuh harta. Inget pan tuh ama ceritanye si Qorun nyang kaga mau sedekah trus die keuruk ama harta bendanye. Sedekah kaga mesti ama orang jauh, kalo sodara kite ada nyang kesusahan juga harus banget tuh dibantu. Sejak sekarang mah jangan dah ngabisin harta buat kesenangan dunia aja, tapi kite juga mesti nabung buat di akhirat.

religion

9313

Dagang dari rumah yang paling dibutuhin barangnya ama orang laen itu ada dagangin makanan. Buat orang yang bisa bikin kue, boleh banget dagangin kue lewat onlen. Buat cari bahan-bahan kue juga banyak ama gampil banget kita cari di sekitaran kita tokonya. Jualan kue gini, cocok banget buat orang yang hobi bikin kue ama yang serba bisa bikin kue apaan aja. Kesempetan juga udah mau lebaran gini, orang biasa pada pengen beli kue kering kayak nastar. Bisa banget bikin nastar di rumah, terus kita pasarin ke orang terdeket abis itu bisa lewat onlen. Kita buka pesenan dulu sebelomnya. Kita bikin daftar orang yang pesen, abis itu empel-empel kita cicil bikin samain ama daftar duluan orang yang mesen.

business

6867

Aye benci sayur. Kagak tau kenape, pokoknye aye kagak demen sama entu sayur. Tapi enyak aye kagak putus asa buat bikin aye ngebadog badogan yang aye benci entu. Ade aje idenye buat bikin entu sayur masuk ke perutnye aye. Misalnye nih ye, aye kan cinta sama seblak. Nah enyak aye bikinin aye seblak, tapi dipakein banyak sayuran. Enak sih, rasanye tetep rasa seblak, bentukannye juga kentel kayak seblak. Tapi entu seblak sebenernye dipakein banyak banget wortel dan sawi ijo! Jadi satu mangkok aye yang keliatannye kayak seblak berkuah kentel, dipakein kerupuk dan makaroni, sebenernye ada banyak wortel dan sawi ijo. Entu warna-warna sayuran kagak keliatan karena ketutupan kuah seblak yang kentel. Kreatif bener kan enyak aye buat bikin aye ngebadog badogan yang aye benci?

food & beverages

7008

Aye entu suka bener sama waktu luang. Waktu luang entu momen yang berharga dan pastinye kagak bisa aye ulang lagi. Makanye kalo kite punya waktu luang, kite kudu puas-puasin buat ngelakuin segala aktivitas yang menarik dan kite mau. Eits tapinye kudu yang baek-baek ye! Jangan mentang-mentang aktivitasnye di waktu luang, kite asal-asalan! Inget, kudu isi aktivitas yang baek ye pas beraktivitas di waktu luang. Kalo bisa, pas waktu luang, kite beraktivitas yang ngasih manfaat buat kite. Misalnye; belajar keterampilan baru, ikut kursus, ngatur duit, beberes rumah, dan pastinye istirahat. Istirahat entu aktivitas yang bagus buat dilakuin pas ada waktu luang kok! Selama kagak berlebihan aje hehe. Nah, yok kite beraktivitas yang baek-baek pas waktu luang!

leisures

4539

Wingko babat sendiri emang makanan khas Indonesia, kue ini tuh asalnye dari kelapa muda, tepung beras ketan, ama gula. Wingko ini tuh udeh terkenal sepulau Jawa, bahkan di stasiun ama terminal di Jawa tuh udeh banyak nyang jual wingko babat. Wingko babat biasanye tuh dijual dalem bentuk bunder-bunder kecil. Tiap satu wingko tuh dimasupin ke dalem kertas, nah dari satu kertas itu digabungin beberapa wingko trus di jual dalem 1 tas kertas. Rasa kue ini tuh khas, gurih karna dari ketan ama kelapa trus aromanye wangi karna dibakar. Harga jualnye juga banyak variasinye tergantung di mana kite beli wingko ini.

culture & heritage

4483

Mesjid emang boleh dipake ama siapa aja, cuma kite juga perlu jaga kebersihan. Kaga buang sampah sembarang disekitar masjid. Kalo mu make toilet ya mesti dibersihin seperti semula. Sandal harus dicopot tuh karna pan masjid tempat suci. Kaga boleh ngerusak ape aja nyang ada di mesjid, pokoknya harus di jaga. Nah sering juga pan tuh denger kotak amal ilang, ya sebaenya jangan ampe tuh ngambil nyang bukan haknya. Kaga boleh tuh bikin gaduh karna bisa ganggu orang nyang sholat. Trus kalo kite lagi di luar mesjid juga kaga perly bikin keributan. Nah terakhir kite mesti kaga tuh mesjid supaya bisa dipake terus menerus.

religion

4070

Pulang dari supermarket buah aye buru-buru ambil peso, mau belah nih alpuket nyang tadi udeh dibeli. Pas dipegang juga udah lembek tapi kaga sampe bonyok alpuketnye, pas dibelah tuh gampang banget kaye kaga ade perlawanan. Penampakan delamnye juga cakep banget, biji alpuketnye kecil tapi daging buahnye tebel. Teryata ayeh kupas juga bisa karna kulit luarnye juga tipis, daging buahnye jaga ade nyang busuk pokonya warnanya cakep deh kuning-kuning terus luarnya ijo. Nah kita coba dulu tuh makan kaa pake ape-ape, ternyata tetep enak dah pait-pait juga kaga ada. Bener-bener penampakan alpuket nyang sempurna, kaga ade kurangnye deh, kurangnye cuma belinya kaga banyak jadi kalo buat makan rame-rame kayanya kurang.

food & beverages

7737

Ape aje barang elektronik yang elu tau? Elu tau air fryer kagak? Atau elu lagi mau beli barang elektronik dapur satu entu? Udeh tau ape aje tentang entu barang elektronik dapur? Katenye sih, hampir semua orang doyan badogan tempe, tahu, ayam goreng, kerupuk, dan laennye. Tapi entu kurang baek buat kesehatan soalnye ngandung minyak jenuh. Tapi karena jaman makin canggih, elu kagak perlu khawatir. Soalnye sekarang elu bisa bikin gorengan yang katenye sih sehat kalo pake air fryer. Selaen buat ngurangin kadar kolestrol, barang elektronik dapur satu entu juga bisa bikin badogan mateng dengan waktu yang lebih cepet dan kematengan yang sempurna walaupun kagak pake minyak goreng. Nah menarik dan bermanfaat bener kan?

technology

514

Rumèh adat Bailèo êni mêrupakan hasil budayè masarakat Maluku nyang diwujudin dalêm bêntuk arsitèktur, yakni sêbagè rumèh adat. Pêmbangunan rumèh adat Bailèo kagak bolèh dilakuin sêcarè asal-asalan, tapi kudu nganut aturan-aturan khusus dalêm budayè Maluku, mulè dari pêmilihan lokasi, pêmilihan bahan, bêntuk arsitèktur, ampè ornamèn nyang dijadiin hiasan rumèh adat. Rumèh adat êni punyè bêntuk rumèh panggung dêngan banyak tiang pênyanggè bêrukir. Matèrialnyè bêrasal dari alam, yakni kayu amè bambu dêngan atêp rumbia. Mênurut budayè Maluku, rumèh adat Bailèo êni dipandang sêbagè rumèh tuè atau rumèh lêluhur karna dianggêp punyè kêtêrikêtan langsung amè lêluhur, yakni sêbagè têmpat tinggal atau hunian pêrtamè dari sêkêlompok orang nyang wayah ntu tibè dan dianggêp sêbagè pêndiri nêgêri.

culture & heritage

4852

Buat nyang emang punya nyali gede dan kaga takut tuh ama nyang namanye olahraga ektrem, tetep dah mesti ati-ati. Jangan sesumbar kalo emang udeh biasa atau ga sering ngelakuinnye. Soalnye, ya namanya manusia ya kaga tau kapan dapet bala. Pan kalo udeh ketimpa bala kan kaga bisa ngubah takdir lagi. Yang kite cuma bisa lakuin mah nyesel doang. Nah, dari pada kite nyesel mending kite jaga-jaga tuh. Kalo emang nyang mau kite lakuin olahraga ektrem jangan lupa baca pentunjuk dan dengerin intruksi. Solanye, kadang kecelakaan dalem olahraga tuh karna ketelodoran manusia aje. Maka dari itu, kite kudu ati-ati kalo mao mgelakuin hal yang sekiranye tuh mangancam nyawa kite.

sports

3183

Laptop kebanyakannye menggunakannye layar LCD (Liquid Crystal Display) berukuran 10 inci hingga 17 inci tergantung dari ukuran laptop ntu sendiri. Selain ntu, papan ketik yang terdapat pada laptop juga kadang-kadang dilengkapi dengan papan sentuh yang berfungsi sebagai "pengganti" tetikus. Papan ketik dan tetikus tambahan dapat dipasang melalui soket Universal Serial Bus maupun PS/2 jika tersedia. Berbeda dengan komputer desktop, laptop memiliki komponen pendukung yang didesain secara khusus untuk mengakomodasi sifat komputer jinjing yang portabel. Sifat utamanye ntu yang dimiliki oleh komponen penyusun laptop adalah ukuran yang kecil, hemat konsumsi energi, dan efisien. Komputer jinjing biasanye harganye lebih mahal, tergantung dari merek dan spesifikasi komponen penyusunnye, walaupun demikian, harga komputer jinjing pun semakin mendekati desktop seiring dengan semakin tingginye tingkat permintaan konsumen. Namun saat ini dengan berbagai desain yang menarik dan kekinian, laptop menjadi lebih ringan dan tipis termasuk dari sisi teknologinye yang kian canggih bener.

technology

2843

Yogyakarta menjadi salah satu destinasi wisata yang bejibun pengunjungnye. Selain mempunyai tempat yang menarik untuk di datengin, beberapa ganyeman khas Yogyakarta juga sayang untuk dilewatkannye. Salah satu ganyeman yang popular adalah Gudeg. Ganyeman ntu memiliki cita rasa manis, dan gurih yang menggoyang lidah. Selain ntu, ada juga sate klatak, bakpia, sate kere dan masih banyak lagi. Berkunjung ke Yogyakarta rasanya kagak lengkap tanpa menyantap ganyeman khas yang menggugah selera. Mendengar kata gudeg, pastinye langsung mengingatkan kite dengan kota Yogyakarta. Menu khas ntu dibuat dari nangka muda yang dimasak menggunakannye santan dalam waktu yang cukup lama. Dengan rasa yang cenderung manis, sehingga menjadikannye gudeg digemari bejibun orang. Ganyeman khas Yogyakarta yang wajib dicoba ntu biasanye diganyem bersama nasi, dan disajikan dengan kuah santan kental atau areh, ayam kampung, telur, tahu dan sambal goreng krecek. Meski berasal dari Yogyakarta, tetapi sejumlah kota di Jawa Tengah, dan beberapa wilayah Indonesia lainnye juga udeh bejibun memproduksi gudeg, salah satunye adalah kota Solo. Hanya aje, gudeg Solo berbeda dengan gudeg asal Yogyakarta. Untuk gudeg asal Yogyakarta mempunyai sajian cenderung kering dan tahan lama dibandingkan gudeg asal Solo atau daerah lainnye. Di Yogyakarta, salah satu gudeg yang paling terkenal adalah Gudeg Yu Djum yang kedainye tersebar di sejumlah sudut kota Jogja.

culture & heritage

6209

Acara tv kalo ude hari minggu isinye acara masak semue, emak ane paling demen dah kalo ude mulai acara masak gni, kali eni ane ame emak ane lagi nonton acara masaknye rudi choerudin, juru masak yang ude kesohor dari jaman ane masih bocah tk, nyang tayangan tv nye baru ade 3 chanel kaga kaya sekarang, nah sekarang nyang lagi dimasak resep ayam goreng serundeng kalo ayam goreng serundeng tuh biasanye mirip kaya ayam goreng kite nyang suka makan, cume aje die ade taburan bubuk serundeng nyang bikin nikmat kalo di unyel-unyel pake nasi anget. terus ayamnye paling enak abis beres diungkep digoreng jangan kelamaan jadi daging ayamnye kaga terlalu kering,

food & beverages

2847

Burasa sering disebut lontong bersantan karena dalam proses pembuatannye menggunakan santan. Beras dimasak dengan santan, dan diberi sedikit garam, lalu dibungkus dengan daun pisang, dan diikat dengan tali rafia, setelah itu dikukus. Proses memasaknye ntu burasa terbilang cukup lama, bisa sampai 8 jam demi mendapatkannye rasa, dan aroma yang lezat. Dari segi rasa, burasa sangat berbeda dengan lontong. Kalau lontong cenderung hambar, burasa memiliki rasa gurih dan enak meski digares tanpa disertai lauk atau ganyeman lainnye. Bagi warga lokal Makassar, burasa adalah ganyeman yang wajib ada setiap hari raya ataupun hajatan. Oleh karenanye, setiap menjelang hari raya tiap keluarga melakukan tradisi ma'burasa ya ntu membuat burasa bersama-sama untuk mempererat kebersamaannye.

culture & heritage

1733

Bêbêrapè pêrlêngkêpan amè barang nyang wajib dimilikin wayah pêndakian gunung mêrupakan barang nyang krusial. Dalêm kondisi pêndakian idèal, mungkin barang êni bakal sêdikit nambèh bêban bawèan. Tapi, dalêm kondisi gênting kêbêradèan barang-barang êni amat pênting amè ngêgêdéin kêsêmpêtan bêrtahan êlu. Barang-barang ntu adalah lampu sèntêr atau sumbêr cahayè, kêrètan atau pêmantik nyang bisè nyiptèin api, piso lèpit kêcit, pêralatan jait, pêriwitan atau alat laèn nyang bisè ngasihin sinyal, syal, pêrlêngkêpan P3K amè obat-obatan, kompas, botol aèr minum, sêrtè pakèan kêring amè angêt atau têbêl. Pêralatan ntu kudu dimilikin saban rombongan atau pêndaki sêbagè pêrsiapan wayah têrjadi kêadèan gênting. Ngêmahamin èlmu bêrtahan idup jugè ngêliputin pêmahaman nyang mêndalêm padè pêrsiapan pêndakian nyang têrkait dêngan sêpuluh barang ntu.

slice of life

2752

Acara adat Ngaruwat Bumi ntu adalah berasal dari bahasa Sunda, ya ntu kata "Ngarawat" yang bermakna mengumpulkannye, atau memelihara. Tujuan diadakannye ntu upacara adat sebagai ucapan syukur kepada Tuhan Yang Maha Esa sebagai bentuk menolak bencana. Selain ntu, upacara adat ntu juga bertujuan untuk memberi penghormatannye kepada para leluhur yang sebelumnye. Upacara Ngaruwat bumi ntu merupakan sebuah tradisi tahunan masyarakat di Jawa Barat. Biasanye upacara ntu dilakukan pada tanggal 4-5 September 2018. Nah, upacara adat ntu dilaksanakannye selama dua hari. Dalam pelaksanaannye, ada beberapa kegiatan yang dilakukan, antara lain ; Dadahun, Ngadiuken, Meuncit Munding, Ngalawar, Sholawatan, Numbal, Ngarak Dewi Sri , Nyawer Dewi Sri , dan Pagelaran Wayang Golek.

culture & heritage

4005

Rupa-rupanya nih toko kopi kekinian makin membludak 3 tahun terakhir ini, dari riset nyang dilakuin ama toffin nih pas tahun 2019 nambah ampe 2950 gerai. Konsumsi kopi juga ada peningkatan nih ada 13,9 persen saban tahun. Sebenernya banyak keuntungan yang didapetin karna banyak pan tuh lapangan pekerjaan. Kaga cuma itu aja, kopi-kopi produk lokal makin kreatip nih dan kaga mau kalah ama merk-merk kopi dari barat sono. Walaupun pandemi kemaren sedikit ada dampaknya, tapi untungnya makin hari keadaan negara kita makin membaik. Saran buat kite-kite warga Indonesia ya mulai dukung produk dari negeri sendiri dah ya, karena kan untungnya nanti balik lagi ke kite sendiri.

food & beverages

7604

Elu suka olahraga ringan kagak? Aye sebenernye kagak suka olahraga sih ye, tapi aye lumayan overweight. Kan overweight kagak sehat ye. Nah pas taon 2016 aye kelas 2 SMA, aye mulai nyoba olahraga-olahraga ringan yang gampang dilakuin gitu, kayak sit-up, plank, wall sit, dan laennye. Dimulai dari pas Subuh. Pas abis solat Subuh dan nunggu waktunye buat ngaji pagi, aye sit-up sebanyak 10 sampe 20 kali di kamar asramanye aye. Abis entu aye ngaji pagi. Nah abis ngaji, sambil nunggu giliran mandi, aye sit-up lagi sebanyak 10 sampe 20 kali, kadang sama plank, wall sit, dan olahraga ringan laennye. Abis entu aye mandi, siap-siap sekolah, dan berangkat deh. Nah pas jam istirahat aye biasanye olahraga ringan lagi. Abis entu lanjut sekolah sampe waktunye salat Ashar dan ngaji sore. Abis ngaji sore pun aye olahraga ringan laennye sampe entar sebelom tidur. Intinye setelah beberape bulan aye rutin berolahraga ringan yang gampang dilakuin itu, aye turun berat badan sebanyak 12 kilo. Mantep ye?

sports

9318

Namanya juga orang dagang, ada untungnya, kadang ada bangkrutnya. Orang dagang itu kagak kayak gawe di kantoran, yang saban bulan gajiannya udah ketauan jumlahnya berapa ama dikeluarinnya pas kapan aja. Orang dagang, kadang saban arinya aja bisa laen laen dapetnya. Sepan-sepan gede banget untungnya, sepan-sepan kagak balik modal. Biasanya, orang yang mampu dagang, kagak bakalan jadi orang yang boros pas lagi dapet untung yang gede. Kalo udah ada pengalaman yang pait, jia bakal belajar dari pengalamannya itu. Orang yang bisa dagang atawa bisnis gitu biasanya udah paham dari bekali-kali gagal atawa ngalamin bangkrut. Jadi pedagang juga kagak bentaran belajarnya, mangkanya jia udah siap banget ngadepin bangkrut, soalnya jia yakin bisa ngebenerin lagi usahanya.

business

4835

Pengalaman nyang aye laluin, aye tuh sempet buang-buang waktu karna selalu ikut-ikut temen. Padahal, ape nyang aye pilih tuh kaga bener-bener aye mau lakuin. Aye cuma iseng-iseng pilih ekskul ya karna aye mau ada temennye aja. Padahal, karna itu juga aye kaga nikmatin apa nyang aye jalanin. Kayanye apa nyang aye lakuin tuh semua gara-gara terpaksa bukan karna mau. Rasa di hati juga kaga plong, trus apalagi pas ada di masa susah, aye bukannye berusaha tapi malah menghindar. Nah, di situ aye belom sadar kalo apa nyang aye lakuin tuh teryata salah. Selama 3 taun, jadi aye kaga nikmatin tuh keseruan buat diri sendiri, jadi mulai sekarang jangan takut ngikutin kata hati.

sports

9010

Di olahraga itu ada olimpiadenya dari dulu. Olimpiade ini ada tiap musim. Ada di musim panas ama musim dingin. Nah, olimpiade musiman ini awalnya pas waktu festival di Yunani taun 776 sebelom masehi. Kata olimpiade juga diambil dari nama tempat tandingnya itu Olympia. Pas waktu itu, diadain buat mcem-macem jenis olahraga, ada atletik, tinju, ama gulat. Diadainnya juga empat taun sekali. Abis dari situ, olimpiade yang modern kayak sekarang ini diadainnya sama percis 4 taun sekali ama macem-macem olahraga yang ditandingin juga sama. Olimpiade modern diadainnya pertama kali itu pas taun 1896 di Athena, Yunani. Pas waktu itu, yang ngikut 13 negara ama 280 atlit. Kocaknya, pas olimpiade itu yang ikut atlit cuman laki aja, kagak ada atlit perempuan.

sports

8474

Olahrage emang banyak macemnye, walopun lebi banyak nyang di darat ame aer. Di udare ade, sebenernye, cuman masup ke kategori olahrage ekstrem. Namanye tejun payung ato sky diving. Kegiatannye dengan lepas landas ato nibla dari pesawat kecil abis si atlet nentuin ketinggiannye. Sebelon tejun, si atlet kudu make parasut nyang ditaro di punggung, biar begitu nibla dari pesawat, ntu parasut bise langsung ngembang abis ditarik tuasnye. Kek olahrage ekstrem laennye, atlet-atlet di sini butuh sertifikasi buat ngelakuin enih. Selaen ntu, tiap tejun payung juge diusahain didampingin ame pelatih, biar ade nyang ngawasin pas persiapan ame pas niblanye. Buat persiapannye di atas pesawat, atlet-atletnye kudu pemanasan dengan peregangan dulu, biar badannye relaks, kagak kaku pas ngambang di udare. Kalo kagak punye ketakutan ame tempat tinggi, bisa bangat cobain enih olahrage.

sports

459

Bulan Muharam adalah bulan nyang istimèwa bagi umat Islam. Sêlaèn pêringêtan taun baru Hijriah padè tanggal 1 Muharam, masarakat jugè nganggêp bahwa 10 Muharam adalah Idul Yatama atau Lêbaran Bocah Yatim. Momèntum 10 Muharam dijadiin sêbagè Idul Yatama êni bêdasarkan anjuran buat nyantunin bocah-bocah yatim padè ari ntu. Êni jugè momèn nyang têpat buat ngingêtin orang-orang supayè kêbukè matè atinyè amè lêbih opèn dalêm mêratiin bocah-bocah yatim. Têpat padè bulan Muharam nyang mêrupakan awal bulan taun baru Islam, nyok kitè jadiin awal nyang baèk buat ngêbênèhin diri dêngan ngêmêrbanyak amalan kêbaèkan, salèh atunyè dêngan nyantunin bocah yatim di bulan Muharam.

religion

524

Lagu daèrah mêrupakan musik atau lagu nyang ngêjadi ciri khas atau idèntitas suatu daèrah. Biasènyè lagu daèrah êni kêciptè atau kêrinspirasi dari kêjadian atau kondisi lingkungan dari daèrah ntu. Lagu daèrah cêndêrung ngambil tèma amè ngandung pêsên sêdêrhanè têntang kêidupan sêari-ari masarakat daèrah ntu. Alêsannyè adalah supayè masarakat bisè dêngan gampang mahamin amè nêrimè lagu daèrah ntu sêhinggè bisè ditampilin atau dipêntasin dalêm bêrbagè macêm kêgiatan masarakat. Ampir kêbanyakan lagu daèrah kagak dikêtauin pênciptènyè. Mêski kêbanyakan pênciptè lagu daèrah kagak dikêtauin, tapi lagu daèrah êni têtêp populèr karna sêring dinyanyiin amè masarakat sono dalêm bêrbagè kêsêarian atau acarè-acarè têrtêntu laènnyè.

culture & heritage

2359

Jawa Timur, tepatnye di Jember, memiliki sebuah pantai yang menjadi tempat wisata di Jember yang dijadiin gacoannye para wisatawan yang datang ke kota tembakau tersebut. Pantai Papuma ntu namanye, yang merupakan akronim dari Pantai Pasir Putih Malikan atau bisa juga disebut dengan nama Tanjung Papuma. Pantai ntu berada di belakang sebuah bukit, sehingga dapat dipastikannye memiliki alam yang luar biasa indahnye. Keindahan yang dimilikinye bahkan disandingkan dengan Raja Ampat, Papua. Karena di sepanjang pantainye terdapat bebatuan karang dengan ukurannye yang beragam. Ntu pantai cakep bener dah, pasirnye putih, kita bisa naik ke atas batuan batuannye sampe yang paling tinggi biar bisa berfoto dengan dapet pemandangannye yang cakep. Ntu tempat asik buat ngeloneng di pasirnye yang putih bareng temen dan keluarga sampe ngenganyem dan nyeruput es kelapa. Pokoknye emang paling asik kalo ke Jember nyobain main ke ntu pantai, gaterlalu jauh juga dari kota jadi aman buat kite main kesono, karena alamnye indah banget dah.

leisures

2725

Tolong menolong merupakan ajaran yang sering diberitahu dalam agama Islam, dan tentunye kite sebagai pengikut agama Islam harus selalu inget dan paham betul akan ajaran ntu. Sebagai makhluk sosial manusia ntu kagak mampu dah ama yang namanye hidup sendiri, dan bakalan selalu membutuhkannye bantuan orang lain. Udeh menjadi kodratnye bahwa manusia diciptakannye untuk bisa saling tolong menolong dan membantu satu sama lain yang sedang mengalami kesulitan. Islam sebagai rahmatan lil allamin,tidak dapat dipisahkannye dari ajaran untuk saling tolong menolong. Islam juga mewajibkan seluruh umatnya untuk saling tolong menolong. Sebagaimana firman Allah SWT dibawah ini :“Dan tolong-menolong engkau semua atas kebaikan dan ketaqwaan.” (QS. Al-Maidah: 2). Meskipun Islam mewajibkannye tolong menolong antar umat muslim. Namun, Islam juga memberikannye batasannye. Karenanye umat Islam harus mengerti betul bagaimane ajaran tolong menolong yang dianjurkan dalam Islam. Bahwa setiap umat Islam diwajibkannye hanya melakukan tolong menolong dalam kebaikan dan taqwa, dan larangan untuk tolong menolong dalam hal dosa besar atau bermaksiat.

religion

4512

Kaga cuma dilingkungan sekolah, ada baenya juga dibikin tuh stasiun tv khusus anak-anak supaya ada tontonan nyang punya edukasi gitu. Isinya bisa ngenalin anak-anak ama kekayaan budaya Indonesia. Kalo tinggal nonton trus bagus pan anak pasti demen tuh nontonnye. Nah kite orang tua juga kaga khawatir tuh buat nyaring tontonan anak-anak. Jadi jangan cuma kartun aja tuh nyang dibanyakin, tontona tentang keanekaragaman budaya Indonesia mesti tuh diadain. Menurut aye nih kaga ada belom ada tuh lembaga nyang bikin kaya begitu, mungkin juga banyak pertimbangannya ye, cuma kan parahnye kalo kaga ade nyang tau nanti siapa nyang bakal jadi penerus bangsa ini.

culture & heritage

7690

Elu tau iPhone? Udeh pernah liat atau udeh pernah punya? Nah iPhone itu awalnye ade di taon 2007. Jelas aje udeh ade banyak perubahan, perkembangan, dan perbaruan. iPhone yang awalnye ade di taon 2007 masih punya resolusi kamera 2MP dan kagak ade kamera depannye. Terus selanjutnye iPhone 3G di taon 2008. Selanjutnye iPhone 3Gs di taon 2009, iPhone 4 di 2010, iPhone 4s di taon 2011, iPhone 5 di taon 2012, iPhone 5S dan 5C di taon 2013, iPhone 6 dan iPhone 6 plus di taon 2014, iPhone 6S dan iPhone 6S Plus di taon 2015, iPhone 7 dan iPhone 7 plus, iPhone 8 dan iPhone 8 plus, iPhone X di taon 2017, iPhone XS dan XS Max di taon 2018, iPhone XR di taon 2018, iPhone 11 di taon 2019, iPhone 11 Pro dan Pro Max di taon 2019, iPhone 12 dan 12 mini di taon 2020, iPhone 12 Pro dan Pro Max di taon 2020, iPhone 13, iPhone 13 Pro, dan masih berlanjut lagi perkembangan dan perubahannye.

technology

8653

Kalo tetarik jualan onlen, kudu kenal dulu jenis-jenis platporm nyang biasenye dipake pas jualan onlen. Nyang petame, ade pake media website ato ngebikin situs web ndiri buat "warung" kite. Enih mirip-mirip kek kite mindain isi ruko kite ke onlen. Di sini bise lebi bebas nentuin disen, pitur-pitur, pembayarannye mao gimane, ngehubungin kite sebage penjualnye mao lewat ape, bebas, dah. Kedue, ade banyak nyang karang manpaatin medie sosialnye sebage tempat jualan. Enih kagak haram, soalnye banyak juge orang jaman karang nyang aktip di medsos, tapi sekalian nyari barang. Jualan di sinih banyak untungnye juge, soalnye lebi gampang interaksi ame calon pembeli, pemasarannye, ame vibes jualan kek ape nyang mao kite bawa. Terakhiran, bise juge manpaatin platform marketplace nyang emang ude dibuat sebage "pasar"nye jualan onlen. Jualan di sinih enak soalnye ape-ape ude disiapin, kek kolom buat harge, deskripsi barang, dan laen-laen, tinggal kite isi sesuai ame toko kite.

business

467

Umat muslim kudu ngêtauin adab ngêbacè Al-Quran. Bêrikut adalah adab-adabnyè. Pêrtamè, bêrguru sêcarè musyafahah. Sêorang murid sêbêlon ngêbacè Al-Qur'an têrlêbih dulu bêguru dêngan sêorang guru nyang ahli dalêm bidang Al-Qur'an sêcarè langsung. Kêduè, niat ngêbacè Al-Qur'an dêngan ikhlas. Kêtigè, dalêm kêadèan bêrsuci, baik dari hadas kêcit, hadas gêdé, amè sêgalè najis. Kêêmpat, tênang, tuma’ninah, amè khusyu. Kêlimè, ngawalin ngêbacè Al-Qur'an amè taawuz. Kêênêm, ngayatin amè ngêrênungin ayat Al-Qur'an. Kêtujuh, ngikhlaskan niat ngêbacè Al-Qur'an karna Allah Swt. Kêdêlapan, pêgang mushaf makè lêngên kanan dan diangkat, hêndaknyè kagak sampè di bawèh pusêr. Kêsêmbilan, ngêbacè Al-Qur'an dêngan tartil, artinyè pêrlahan-lahan amè kagak kêdagar-dagar.

religion

8451

Kalo olahraga minatnye lempar-lempar bola, bisa bangat coba ekskul voli. Enih ekskul bagus buat ningkatin keterampilan jasmani ame rohani, jadi wadah buat nampung ame nyalurin minat, bakat, juge kreatifitas siswa-sisiwi di bidang olahrage. Udeh gitu, adenye enih ekskul juge cocok buat mupuk ame numbuhin sikap spotipitas biar nantinye siswa-siswi bise jadi perwakilan sekola pas lomba ato petandingan voli tingkat kecamatan, kota ato kabupaten, bahkan propinsi. Kalo masup ekskul enih, biasanye juge udeh disediain alat-alat nyang ngedukung, kek net voli, bola voli, priwitan, ame kaos jersey buat tim. Latiannye bisa di lapangan sekola, kalo memungkinkan, kalo kagak, nyewa lapangan olahrage. Kagak jarang juge latiannye barengan ame kolaan laen biar bise tukeran elmu.

sports

4403

Berita-berita nyang beredar tentang instusi pesantren ato semacemnye nyang ada masalah cuma pelajaran aje. Bukan berarti instusi itu semua kaga bener, namanye orang tua pan emang mau tuh anaknye belajar ilmu agama nyang bener, nah kite mesti pilih tuh nyang teliti. Pilih pondok nyang udeh kite tau asal usulnya, entah punya kerabat lah ato juga ada nyang pernah mondok di situ. Selanjutnye, kite mesti survey tuh pondoka secara langsung. Nah abis itu, kite liat lingkungannye, kebersihannye, ama guru-gurunye. Kalo semua udeh oke, trus anak kite udeh mondok di tempat itu ya boleh tuh kite aktif nanya ke pondokannye. Jadi peran orang tua juga penting, kalo pun ditempat nyang aman juga mesti tau kondisinye.

religion

8941

entar lagi bulan puasa. Bulannya orang-orang pada nyariin kurma. Cuman kalo kurma aja biasanya orang-orang bosen. Kita bikin minuman bahannya dari kurma. Namanya susu kurma. Dari namanya aja udah keliatan, jadi bahannya gampang banget, susu ama kurma. Kurmanya boleh pake kurma apaan aja. Ada kurma nabi, itu kurma ajwa. Ada kurma yang empuk ampe lembek banget, itu kurma sukkari. Ada kurma yang gedeannya kecit banget, itu kurma lulu. Di susu kurma in kita bikin pake kurma sukkari yang lembek, jadi dijusnya gampang. Pertama, kita bersihin tujuh kurma sukkari dari bijinya. Masukkin daging kurmanya, ya! Abis itu, kta tuang seperapat leter susu ke dalam blender. Susunya boleh pake apa aja, masukkin setengah gelas aer putih. Kalo kurma, susu, ama aer udah dituang, kita bisa blender ampe alus. Selesai blender, kalo masih ada kulit-kulit kurma yang kagak bisa alus, bisa disaring. Susu kurma ini manisnya sedeng. Banyak didemenin buat buka puasa.

food & beverages

9316

Usaha dari rumah yang bisa bermanfaat dunia akherat, ada ngajar privat. Bocah-bocah yang sekolah kadang masih perlu dibantuin buat ngerjain peer atawa ngulangin pelajaran dari sekolah yang belom jia idep. Emak babanya ada yang kagak sempet buat ngajarin ada juga yang kagak idep ama pelajaran itu. Nah, kesempetan buat kita buka jasa ngajar ini. Selaen bisa nambahin isi dompet, ngajar bikin kita nularin ilmu yang kita punya. Kalo kita udah ngamalin, ilmu itu kagak bakal ilang malah makin nempel di kita gara-gara sering kita ulang juga. Buka jasa ngajar kayak gini awalnya dari mulut ke mulut. Kita bisa bantu ngajarin bocah tetangga. Ntar lama-lama jia minta les ama kita. Jaman sekarang bisa juga kita promosiin jasa kita liwat internet.

business

2316

Kuliner ntu ga hanya berurusan dengan selalu yang namanye bahan pengisi perut orang. Tapi juga berurusan dengan nilai artistiknye penyajiannye ntu ganyeman, komposisi, bentuk, cita rasa, dan nutrisi, serta status sosial seseorang. Oleh karena ntu, varian profesinye cukup bejibun. Selai ntu, rata-rata besaran gaji yang didapatkannye juga cukup besar, tergantung skill dan keahliannye, dan jam terbang. Terlebih jika di hotel-hotel berbintang, posisi koki ada banyak tingkatannye. Sampe sampe ni zaman sekarang ada yang namanye penata ganyeman, karena pentingnye suatu dunia media sosial untuk menaikkan angka penjualannye. Penata ganyeman atau penata saji ntu tugasnye, mampu menata hidangannye di atas perangkat hidang secara artistik, baik di atas mejanye maupun di depan kameranye. Kuncinya, mampu memadukan warna dengan serasi, biar cakep dah kalo dipotret.

food & beverages

8412

Ampir semue bocah pernah ngikut olahraga enih, walopun lebi sering bocah lanang dibanding wedon. Iye, betul, sepak bola! Tapi, keknya waktu kecil, mah, kagak cocok juge disebut sepak bola. Maennye aje kagak pernah sesuai ame aturan dari FIFA. Jadi be disebutnye maen bola. Aturan aslinye, pan, kudu sebelas lawan sebelas, nah, jaman dulu, mah, lima lawan lima gek udeh cukup; gas aje maen! Biasanye, atu orang tetep ditunjuk buat jadi wasit, sisanye maen, kalo kagak nongtonin di pinggir lapangan. Gawangnye juge seadenye be, kanan kiri dikasi pembates sendal, kalo bagian atas dikasi pembates feeling si kipernye ame kesepakatan bersame aje. Serunye, enih olahrage emang kudu bangat dicoba semue bocah, sih, biar pade belajar caranye kerja same, komunikasi ame orang, ngambil keputusan ame mecahin masalah dengan cepet. Bae-baenye, bise keterusan ampe jadi pemaen bola propesional!

sports

3092

Bermain sepeda merupakan salah satu bentuk aktivitas fisik yang mudah dilakukan, murah, dan juga ramah lingkungan. Manfaatnye bermain sepeda kurang lebih kaya olahraga juga, bisa dilakukannye ntu di pagi hari untuk kesehatan fisik dan mental. Mengayuh sepeda merupakan latihan yang baik untuk memperkuat otot kaki tanpa memberikannye tekanan yang berlebihan. Bersepeda dapat memperkuat otot di paha depan, paha belakang, bokong, dan betis. Bersepeda adalah salah satu jenis olahraga kardio, sehingga bersepeda di pagi hari dapat meningkatkan kesehatan jantung. Maka dari itu, disarankan untuk menggunakan sepeda kagak hanya pada saat berolahraga, tapi juga sebagai pilihan kendaraan untuk ke tempat kerja, sekolah, ataupun tujuan lainnye. Manfaat bersepeda yang bisa kita dapatkan salah satunye adalah melatih tubuh bagian atas. Sebab, saat bersepeda kite perlu berusaha menjaga sepeda tetap di posisi yang tepat. Ini akan membuat otot-otot bekerja lebih keras. Selain ntu memperkuat otot inti, bersepeda di pagi hari juga dapat memperkuat punggung.

sports

2688

Hidup sederhana ntu kagak selalu berada dalam kemiskinan, melainkan merasa puasnye kite sama idup kite, selalu bersyukur, dan serta menghindar dari sikap berlebihan. Dalam istilah modern, hidup sederhana dapat dilakukannye dengan menerapkan gaya minimalis aje. Artinye, barang-barang yang dibeli atau mengonsumsi ganyeman ntu yang sesuai kebutuhan, bukan terus menuruti keinginan yang kaga ade habis-habisnye. Dalam uraian "Bahagia Hidup Sederhana" yang diterbitkan Kementerian Agama RI, dinyatakannye bahwa sikap sederhana dalam Islam bermakna qanaah, yang artinye menerima keadaan dengan ikhlas, bersabar dalam kesusahannye, dan bersyukurnye kite ketika diberi nikmat dan keberuntungannye. Lawan sikap sederhana adalah perbuatan boros ntu yang diimbau agar dihindari setiap muslim, sebagaimana firman Allah SWT: "Sesungguhnya pemboros-pemboros itu adalah saudara-saudara setan dan setan itu adalah sangat ingkar kepada Tuhannya,” (Q.S. Al-Isra[17]: 27). Hidup ikhlas dan sederhana bukan berarti menerima tekanan hidup begitu aje, abai berusaha, bukan juga bermalas-malasan, dan pasrah menerima takdir. Hidup ikhlas dan sederhana dilakukan dengan berniat, berusaha, ikhtiar sesuai kemampuannye dengan maksimal, serta diiringi dengan tawakal kepada Allah SWT.

religion

4823

Kalo kite ada rejeki lebih trus kite mau beli alat olahraga sendiri di rumah boleh-boleh aje. Selama kite mampu trus juga jangan ampe bikin kite tuh maksain kehendak. Nah, kite bisa siapin dari ruangannye dulu, biasanya kan ala-alat olahraga kudu di taro di satu tempat biar penggunannye maksimal. Biasanye di kamar itu tuh biasanye ada barbel buat olahraga otot. Kaga cuma itu, ada matras tuh buat kite mau olahraga di lantai. Ada juga treadmil buat kite jogging kalo gamau keluar rumah. Ada juga nyang kaya narik besi tuh namanye juga aye kaga paham. Pokoknye banyam dah bisa juga kalo mau bikin cari ide di tempat gym.

sports

5188

Teryata jadi wirausaha buat ibu-ibu tuh cocok banget. Aye bisa ngurus anak sekali beresin rumah, pokoknye semua kerjaan mah beres. Udeh gitu juga penghasilan bisa ditabung. Walaupum di rumah aje tetep bisa produktif. Lagian kerjanye juga kaga pake waktu, kapan aje bisa dikerjain. Mangkanye aye seneng banget tuh bisa nemuin kegiatan pas buat ibu rumah tangga. Emang si jualan tub baru-baru susah banget, apalagi kalo orang belom tau kualitas kite. Kudu kite bikin percaya dulu tuh kalo kite tuh menyakinkan. Trus juga kalo udeh punya pelanggan dijaga kualitasnye biar kaga kapok. Pokoknye resep dah, sekarang udeh hampir 3 taun nih lunya bisnis sendiri di rumah.

business

7354

Elu pernah denger cerita dari rakyat Betawi? Pernah denger cerita rakyat tentang jagoan dari Betawi? Dulu bener dari rakyat Betawi, katanye ada seorang jagoan yang namanye Pitung. Si Pitung entu pendekar yang baek, taat beragama, dan hobinye nolong orang. Si Pitung entu katanye sih sakti. Die katanye kagak mempan ditembus senjata. Pernah waktu entu Si Pitung beraksi dan ade pihak yang kagak demen sama aksinye. Akhirnye Si Pitung ditembak berkali-kali, tapi anehnye tubuh Pitung kagak ade yang luka sama sekali. Terus pas tau Si Pitung make jimat, jimatnye pun diambil sama musuh pas Pitung mandi di sungai. Akhirnye Pitung pun ditembakin peluru emas. Die pun meninggal karena luka tembak peluru emas.

culture & heritage

4495

Proses 7 bulanan emang kaga mesti, karna itu menurut kepercayaan adat Jawa aja. Aye termasuk tuh turunan orang Jawa, tapi pas bunting kaga nyelenggarain sih. Maksudnye pan juga buat keselamatan ama doain calon bayi ama Nyaknye tuh. Cuma kalo kaga pake ritual-ritual aneh mah sah-sah aja. Nyang dilarang tuh kalo pake ritual khusus nyang dilarang ama agama. Bagus sih sebenernye acara kaya ginian tuh, bisa sekalian ngelestariin kebudayaan nyang udeh ada ribuan taun. Kalo terus dipake pan bisa kite kenalin tuh ke anak cucu, cuma kalo ngadain beginian tuh dananye juga kaga dikit ye, jadi disesuain aja jangan ampe maksain bikin. Pokoknye ngelakuin sesuatu juga sesuai kemampuan aja dah.

culture & heritage

1228

Ngêmasupin Romadon, sêlaèn lêbih ngêdêkêtin diri kêpadè Pênciptè, êlu jugè bisè ngêlakuin bêrbagè kêgiatan positip nyang ngasilin. Salèh atunyè dêngan ngêrintis usahè kuè kêring. Mêski bisnis kuè nyang dijalanin masing dalêm tahapan awal dêngan modal kêcit-kêcitan, sêbaèknyè sêlalu pêratiin kualitas bahan nyang digunèin. Kalo êlu ngêgunèin bahan-bahan bêkualitas, kuè nyang dihasilin gè rasènyè lêbih lêjat amè tahan lamè. Kalo modal êlu dirasè kurang cukup buat ngêjè kuè dèwèk dêngan kualitas nyang baèk, cobèlah dêngan carè nyang laèn, misalnyè dêngan ngêbeli bahan sêcarè grosiran. Hal êni puguh bakal ngêjè êlu ngêdapêtin hargè nyang lêbih murèh dibandingin dêngan ngêbêli sêcarè satuan. Kagak adè salahnyè ngêbêli bahan dêngan ngêmanpaatin promo atau diskon asalkan kagak ngurangin kualitasnyè.

business

4442

Selama aye sekolah pan beda-beda tuh, aye SD di SD negeri. Pas SMP aye dimasukin ke Madrasah Tsanawiyah Negeri, nah pas SMA balik lagi ke SMA negeri. Dari situ sih pelajarannye sama, cuma nyang beda tuh ada dibacaan sholat shubuh, kadang aye diajarin pake qunut trus kadang aye diajarin kaga pake qunut, soalnye beda sekolah beda ajarannye. Pernah satu waktu aye lupa kalo lagi di mesjid rumah laki aye, biasanye kaga pake qunut tuh kalo shubuh, eh ini pake jadi aye malu banget tuh lupa kalo sholat di mesjid liat-liat pake qunut apa kagak. Nah karna dulu sekolah ujiannye harus apal, untung aye bisa sih dikit-dikit ngikutin.

religion

4826

Kalo emang belom mampu buat beli alat olahraga mah kaga usah pusing, kite tinggal dateng aja ke tempat gym. Kalo kite kaga ngarti kite juga bisa diajarin tuh ama pelatihnye. Udah gitu kite kaga usah mikirin perawatan dari alat-alat olahraganye. Seenganye kan kalo di tempat gym gitu orangnye juga terbatas tuh, kaga lebih dikit orang nyang masuk buat gym. Sekarang mah udeh makin canggih dah, ape-ape udeh dibikin gampang. Pokoknye bisa tuh buat kalangan nyang punya rejeki lebihan biar bisa olahraga. Tinggal bayar tuh pake duit trus udeh dah tinggal bawa badan aje. Apalagi kalo udeh langganan pasti dapet tuh promo-promonye.

sports

4148

Sebulan sebelum berangkat aye udeh pikirin mateng-mateng nanti bakalan mau nyediain apa buat rombongan. Aye juga baru tau nih divisi konsumsi tuh punya tanggung jawab buat nyediain snack, sama minuman selama diperjalanan tuh kite juga mesti perhatiin. Muterin otak udeh berkali-kali, tapi kaga ade satu pun nyang nyangkut. Masalah konsumsi aja nih belom kelar, begimane masalah lain trus apalagi pas hari H. Akhirnye aye mutusin buat bikin capcay, ayam bakar, kerupuk, ama dikasih tuh buah jeruk. Buat cemilan aye kasih lontong, pastel, dadar gulug, ama risoles. Semua makanan itu tuh kalo dimakannye ntar-ntaran seenganye ya kagak alot dah, lega udeh urusan konsumsi udeh kelar tinggal mikirin berangkatnye aje dah.

leisures

519

Salèh atu rumèh adat nyang cukup dikênal masarakat luas adalah rumèh adat joglo. Rumèh adat joglo adalah salèh atu rumèh adat khas masarakat Jawa, khususnyè masarakat Jawa nyang ngêdiêmin daèrah Jawa Timur amè Jawa Tengah. Tapi, èksistènsi rumèh joglo karang têkêsan udèh mulè kêasingin. Hal êni kagak lêpas dari minimnyè pêratian pêmêrèntah, baèk daèrah, propinsi, atau pusat dalêm ngêlêstariin rumèh adat joglo êni. Banyak carè-carè nyang bisè kitè têmpuh supayè kagak ngantêpin rumèh adat khas masarakat Jawa êni ngilang digêrus olèh jaman. Salèh atunyè ngêjadiin kampung dêngan rumèh joglo nyang cukup banyak buat dijadiin dèstinasi wisatè. Carè êni romannyè bolèh buat dicobè.

culture & heritage

4456

Di kondisi nyang ape-ape serba susah kite sering ilang sabar. Cuma kalo kite turutin sebenernya kaga bae buat kite. Kalo kite yakin, sebenernye setiap orang pasti ada aja rejekinye. Meskipun tiap orang rejekinye beda-beda, tapi semua udeh di atur tuh. Kalo kite ngejalanin biar iklas aje, kaya nyang udeh kite baca di Al-Qu'an pasti kite bakal ngerti hikmahnye. Pan rejeki bukan cuma diliat dari harta aje, bisa juga dari kite dikasih sehat, kite dikasih keluarga nyang sehat, juga itu rejeki buat kita. Kalo kite sadar sebenernye banyak banget tuh nikmat nyang udah dikasih sama Allah, semua itu juga masih gratis.

religion

1701

Padè April 2018 kêduè pasangan êni kawin dalêm kêadèan lakinyè bêgawè di hotèl dêngan gaji nyang cukup gêdé. Bininyè jugè bêgawè amè pênghasilannyè bisè ngêjadi tambèhan buat kêidupan mêrèka. Tapi, cobèan datêng wayah bininyè ngêmilih bêrênti bêgawè padè Agustus 2018 karna ada masalèh intêrnal. Cobèan bêlanjut wayah lakinyè jugè bêrênti bêgawè padè Oktober 2018 karna diputus kontrak gawènyè. Mêrèka bahkan kudu rèla kêluar dari kontrakan amè mintè ijin buat numpang di rumèh orang tuè. Bêruntung, lakinyè ngêdapêt gawè lagi, mêski gajinyè kagak sêgêdé wayah bêgawè di hotèl. Sêudèh ngêmilikin pênghasilan, mêrèka kêmbali ngontrak rumèh. Tapi, sêudèh ntu, lakinyè têrnyatè ngêmilih bêrênti dari têmpat gawè nyang baru karna ngêrasè kagak sêjalan dêngan têmpat bêgawènyè. Diè gè nyobè bêgawè lagi buat nabung karna bininyè lagi bunting. Sêudèh bininyè ngêbrojolin, lakinyè ngêmilih bêrjualan ès cincau ngidêr biar bisè lêbih dêkêt dêngan bocah amè bininyè. Sêpasang laki bini êni ngêrasè bêsukur atas rêjêki nyang mêrèka milikin.

slice of life

3459

Semakin berkembang suatu usaha, tentu akan membutuhkan semakin bejibun sumber daya manusia untuk mengelolanye. Hal ntu lantas bakalannye membuka lapangan pekerjaan bagi masyarakat sekitar. Menambah lapangan pekerjaan juga membantu untuk mengurangi pengangguran yang ada. Saat ini, masih bejibun masyarakat yang belum memiliki pekerjaan. Dengan berkembangnye suatu usaha yang diciptakan oleh para enterpreneur ntu, maka masyarakat yang kesulitan mendapat pekerjaan ataupun masih kekurangan secara finansial dapat terbantu. Ada bejibun contoh usaha, yang bisa menjadi inspirasi untuk memulai usaha baru, yang bakalan dibutuhin orang tiap harinye, ya ntu kedai kopi, usaha laundry, warung makan, toko pakaian, jualan online, desain grafis, penjual bunga, percetakan, jual bensin eceran, jualan buku, dan usaha jasa pengiriman. Ntu semua bisa menjadi ide buat kite membuka bisnis yang bakalan dicari orang.

business

3210

Kamera adalah alat paling populer dalam aktivitas fotografi. Nama ntu didapet dari camera obscura, bahasa Latin untuk "ruang gelap", yang ditemukan oleh Al Haitam atau Alhazen sekitar tahun 1000 Masehi, mekanisme awalnye ntu untuk memproyeksikannye tampilan dimane suatu ruangan berfungsi seperti cara kerja kamera fotografis yang modern, kagak ada cara pada waktu ntu untuk mencatat tampilan gambarnye selain secara manual mengikuti jejaknye. Dalam dunia fotografi, kamera merupakan suatu peranti untuk membentuk, dan merekam suatu bayangan potret pada lembaran film. Pada kamera televisi, sistem lensa membentuk gambar pada sebuah lempeng yang peka cahaya. Lempeng ntu bakal memancarkannye elektron ke lempeng sasaran bila terkena cahaya. Selanjutnye, pancaran elektron ntu diperlakukannye secara elektronik. Dikenal banyak jenis kamera potret.

technology

6939

Elu lagi mau nyari tempat wisata alam yang pemandangannye bagus dan bahkan beda dari yang laen? Nah, elu tau Pulau Komodo? Pulau Komodo entu pasirnye berwarna pink, padahal umumnye entu pas pantai berwarna coklat agak putih atau bahkan kehitaman. Nah makenye kagak heran kalau namenye entu Pink Beach. Entu terjadi soalnye ade hewan dengan ukuran mikroskopis namenye foraminifera dan die ninggalin pigmen merah di koral. Terus akhirnye, entu koral-koral lah jadiin pasir entu pantai jadi pink. Nah kagak cuma bisa foto-foto di pinggir pantainye, elu juga bisa lakuin aktivitas laen kayak snorkeling dan diving. Elu juga bisa nyewa kapal nelayan setempat buat kelilingin pulau-pulau kecil di sekitarnye.

leisures

4020

Kalo ke kota Sukabumi tuh kaga pernah kelewatan beli makanan yang namanye mochi. Sebab, makanan ini sedep banget udah gitu bikin ketagihan, nah teryata bisa bikin sendiri di rumah berkat resep yang bersliweran. Lnagkah pertama bikin dulu lapisan luarnya dari tempung ketan putih, maizena, gula, vanila, garem, aer, ama minyak. Bahan-bahan tadi di aduk ampe licin trus dikukus dah. Kalo udah mateng tinggal diaduk ama centong ampe licin, nah jangan lupa lumurin tepung biar pas dibentuk kaga lengket. Kalo udah gitu tinggal diisi ama kacang sangrai yang udah dibuang kulitnya trus ditambahin gula. Bentuk dah tuh bulet-bulet, jangan lupa ditambahin tepung biar kaga pada nempel trus bisa ditambahin toping wijen yang udah disangrai.

food & beverages

7397

Elu pernah denger Tari Bedhaya? Katenye, entu tarian daerah asalnye entu dari keraton Yogyakarta dan umumnye dilakuinnye oleh perempuan. Katenye pas jaman dulu entu, enih tarian cuma digunain buat orang-orang dari kalangan keraton aje. Enih tarian katenye ade konsep beragam gerakan anggun yang temponye gemulai dan lambat, serta diikutin iringin alat gamelan Jawa. Pakean para penarinye make pakean kebaya jawa dan kaen jarik khasnye Yogyakarta, serta siger di kepala jadi mahkota. Enih tarian ade arti yang nyeritain terkait sosok spiritual Nyi Roro Kidul, yang katenye dipercayai sebagai penguasa dunia kebatinan di pantai utara Jawa. Nyok kalo elu tertarik, baca lebih lanjut lagi aje ye dari sumber terpecaya!

culture & heritage

7610

Elu tau kagak, kalo di dunia entu ade banyak jenis olahraga? Bahkan, di antaranye entu ade olahraga-olahraga ringan yang gampang bener dilakuin, bahkan bisa dilakuin di rumah. Elu tau kagak, ape aje olahraga ringan yang bisa elu lakuin di di rumah? Nah katenye sih, olahraga-olahraga ringan yang gampang dilakuin dan bahkan bisa dilakuin di rumah entu ade sit up, leg lift, squat, wall sit, naik–turun tangga, naik–turun kursi, lari di tempat, plank, dan senam. Sebenernye, masih ada banyak bener jenis olaharaga ringan yang gampang dilakuin dan bahkan bisa dilakuin di rumah. Tapi inget ye, sebelom nyoba entu macem-macem olaharaga ringan yang gampang dilakuin, elu tetep kudu cari tau dulu gimane ngelakuinnye dengan bener.

sports

1218

Salèh atu hal utamè têntang kêtumanan pulang kantor têpat waktu adalah buat mêntingin kêsèhatan. Pêrnèhkah kêbayang bêrapè jêm nyang êlu abisin di kantor tibang buat bêgawè? Pêrnèhkah kêpikir bahwa diri êlu butuh ngasoh, kagak mêlulu têntang gawèan? Kalo êlu lêbih banyak ngabisin waktu di kantor buat nyêlêsèin gawèan, bukanlah hal nyang kagak mungkin suatu wayah awak êlu kagak sanggup lagi karna kêkurangan ngasoh amè ngêjè êlu jatoh sakit. Jadi, kalo èmang pêraturan udèh dikêjè têntang jêm masup kantor amè jêm pulang kantor, usahèin buat miluin pêraturan ntu. Durasi waktu gawè puguh udèh ditêntuin sêsuè dêngan kêmampuan manusiè, jadi jangan kêbangêtan ngêporsir kêmampuan diri êlu.

business

462

Kitab Taurat adalah kitab suci nyang diwahyuin atau diturunin kêpadè Nabi Musa sêbagè pêdoman amè pêtunjuk buat Bani Israil. Kitab êni dipêrcayè sêbagè pirman Allah Swt. nyang disampèin sêcarè langsung kêpadè Nabi Musa di Gunung Sinai. Taurat atau Torah bêrasal dari bahasè Ibrani, yakni 'yarah'. Sêbagè katè gawè atau pèrba, 'yarah' dapêt diartiin sêbagè 'ngêbêri pêngajaran', 'ngajarin', atau 'ngênunjukkin'. Dalêm kontèks agamè, Torah bisè bêrmaknè 'ajaran atau pêrèntah dari Tuhan'. Katè Torah kêmudian dipakè dalêm arti nyang lêbih lêga, yakni aturan têrtulis atau lisan, dan akhirnyè nyakup sêluruh ajaran Yahudi. Sêlaèn ntu, Taurat jugè dimaknèin sêbagè 'pêngajaran/pêtunjuk/pêrèntah' atau 'tuman', bahkan 'sistim'.

religion

9056

Nonton pertandingan olahraga gini pasti kita duduk lebih lama dibanding berdirinya. Posisi yang kagak berubah buat waktu yang lama bisa bikin badan pada ngebet. Biar kagak berasa pegelnya, kita bisa ngerjain peregangan badan dulu. Kita gerak-gerakkin badan, tangan, ama kaki biar pas nonton badan kita kagak tapi pegel. Selaen peregangan, kita juga kudu pake ama sediain masker. Di tempat rame kayak gitu kita kagak tau orang laen yang duduk deket kita punya sakit apa kagak. Make masker bisa ngecegah kita dari ketewak penyakit atawa virus di situ. Nah, selaen itu, kita kudu jaga kebersihan tangan kuatir pas mau makan tangan kita malah kotor atawa kena virus yang kagak kita sadarin. Cuman, kalo pengen cuci tangan tapi lokasi aernya jauh, kita bisa nyediain sanitizer buat jaga-jaga.

sports

994

Tèknologi Augmented Reality (AR) amè Virtual Reality (VR) mêrupakan sêbuah tèknologi nyang banyak diomongin padè wayah êni. AR adalah tèknologi nyang ngêgabungin antarè duniè nyatè amè duniè mayè, sêdêngkan VR adalah tèknologi nyang ngêmungkinin bisè bêintêraksi amè lingkungan tigè dimènsi nyang dikêjè sêmirip mungkin amè duniè nyatè atau imajinasi. Kêduè tèknologi êni saling ngêdukung amè ngêramèin pêrkêmbangan duniè tèknologi. Pênggunèan VR amè AR èmang kêpokus padè mètamêsta. Di duniè mayè ntu antêrpênggunè atu amè nyang laèn bisè bêintêraksi sêcarè pirtual dalêm bêntuk tigè dimênsi. Dêngan bêgonoh, intêraksi bisè têrasè amat nyatè. Sêcarè umum, pêngalaman nyang disêdièin VR mampu ngêbawè pênggunè di duniè laèn dalêm duniè pirtual, sêdêngkan pêngalaman nyang dikasih AR tibang ngêhadirin pênambahan atau èpèk pirtual padè duniè nyatè.

technology

2686

Seseorang perempuan ntu apabila sudah menikah, dan memiliki suami, maka die kudu harus menuruti segala kemauannye ntu suaminye di atas kemauannye ntu orang tuanye. Menurut ajaran agama Islam mematuhi suami lebih utama daripade orang tua. Selama ntu suami menyuruhnye dalam hal kebaikkan kite patut mengikutinye kemauannye. Karena setelah perempuan menikah segala tanggungannye dan dosanye berpindah ke pundak suaminye. Kite sebagai istri kudu menyiapkan segala keperluan suaminye. Bikinin ganyeman kedemenan si suami, membantu suami dalam kebaikkan. Semuanye ntu yang kite lakuin hanya serta merta mencari pahala dari Allah. Jadi kite bakti pada suami dalam hal kebaikkan harus tujuannye mencari ridho Allah biar berkah dan menghasilkan pahala.

religion

4879

Pas aye nonton pertandingan tuh aye liat teryata suporter itu mempengaruhi pertandingan juga, setiap pemaen nyang suporternya dikit bakalan was-was tuh ama pemaen nyang supporternya banyak. Apalagi pan kalo supporter tuh mulutnye suka pada usil, jadi kadang suka gedeg denger kata-katanye. Tapi itu kaga ngapa sih selama supporter tuh kaga masuk ke area pertandingan. Keramean juga pengaruh tuh ama semangat pemaen, jadi kalo kaga rame kaga asik, trus juga kaga rame ama mulut aje, kadang suka bawa drum biar tambah meriah. Banyak juga nyang bawa umbul-umbul biar makin meriah lagi tuh pinggir lapangan. Pokoknye kalo kite liat tuh pada kreatip dah pendukung tuh.

sports

7914

Contoh ide jualan online yang katenye bisa laku tiap hari entu adalah jualan sembako atau beragam kebutuhan pokok dan bahan-bahan sembako sehari-hari. Kayak yang kite semua udeh tau, kebutuhan pokok entu merupakan salah satu kebutuhan dasar di kehidupannye manusia. Keadaan pandemi sekarang enih bikin beragam kebutuhan pokok dan sembako bisa dibeli secara online makenye entu juga bisa dijual secara online. Beberape contoh kebutuhan pokok dan sembako yang banyak dibeli entu misalnye beras, gula, telur, minyak, mi instan, dan laennye. Elu juga kagak perlu matok harga yang tinggi soalnye entu produk emang dibutuhin banyak orang. Nah entu die jualan kebutuhan pokok secara online.

business

2203

Longsor di Jalan Timor Raya KM 72 membuat akses transportasi wargè di enam kota atau kabupaten di Pulau Timor lumpuh total karna material menutup seluruh badan jalan. Tapi akses jalan alternatif di Kelurahan Takari, Kecamatan Takari, Kabupaten Kupang, Nusa Tenggara Timur, nyang sempat lumpuh akibat longsor kini udèh dibuka kembali. Akses transportasi di Jalan Timor Raya ntu udèh bisè dilalui wargè. Pembukaan jalan alternatif berlangsung sementara buat kendraraan roda empat nyang pèngèn ngêbawè barang logistik. Meski bêgono, ruas jalan ntu akan ditutup kembali wayah proses pembersihan longsoran lagi berlangsung. Buat mencegah antrean kêndarèan wargè, tim gabungan tengah mengecek titik lokasi nyang bisè dijadikan jalur alternatif. Sebanyak tujuh unit ekskavator amè duè unit buldoser juga udèh dikerahkan di sekitar lokasi longsor.

slice of life

6878

Aye yakin, tiap orang pastinye ade minum yang disuka dan dibenci. Aye punya minuman yang aye benci. Aye kagak doyan bener sama entu minuman, ya entu jamu. Jadi pas pulang dari TK, aye dijemput enyak aye. Dan pas perjalanan pulang, ade tukang jamu sepedah lewatin kite dan negor sekalian nawarin dagangannye. Aye pun penasaran. Akhirnye karena enyak aye beli entu jamu, aye juga latah ikutan. Aye dikasih jamu yang katenye bagus buat anak kecil. Deskripsinye entu warnanye cokelat muda kayak kopi susu. Nah pas aye cobain, HUEK! Aye langsung muntahin lagi entu jamu yang aromanye aje udeh aneh bener, apelagi rasanye. Sejak entu, aye benci jamu.

food & beverages

9069

Kecanggihan Samsung yang kita omongin tadi itu contohnya kayak bikin chipset sendiri ama ngebuat Samsung Fold alias hape android yang bisa dilepit. Tiap produk hape Samsung punya kecanggihannya. Buat hape androidnya Samsung namainnya pake Galaxy, Samsung Galaxy. Orang-orang yang mau beli hape ini punya banyak alesan. Hape Samsung Galaxy punya bentuk atawa disen yang kekinian, gayanya baru terus. Ada layar yang pas bagian depan itu bolong kecil di atas. Bolongannya itu dibikin buat kamera. Ada juga yang modelnya kamera bisa diputer. Ada juga yang bentukannya keliatan biasa aja kayak ngotak doang, tapi pas digenggem kelamaan juga tangan kita kagak ngerasain pegel. Soalnya, Samsung ini bukan cuman bikin keliatan cakep, tapi juga bikin nyaman yang make hape ini.

technology

6643

Angklung memang banyak manfaat bagi anak-anak untuk belajar kerjasama, disiplin , tanggung jawab dan mengajarkan juga untuk mencintai budaya sendiri. Angklung sudah mendunia dan patut kita sebagai anak negeri untuk bisa mempelajari angklung agar tertanam rasa cinta tanah air Indoneisa. Nah, inilah yang aku ingin ajarkan pada anak-anak, selain bisa memainkan dan mengambil manfaat dari main angklung juga agar rasa cinta tanah air bisa terpatri di dada mereka. Sejak dini diajarkan cinta tanah air lewat alat musik tradisional dan anak-anak bangga menjadi anak Indonesia.Dan angklung itu sudah mendunia, sudah banyak masarakat dunia mengenal angklung. Angklung sangat mudah dimainkannya, hanya tinggal digoyangkan saja. Memainkanya perlu dengan banyak orang tidak dapat sendiri.

culture & heritage

4914

Pertama aye tau laptop tuh ya aye pengen aja punya. Nah, pas liat laptop aye pengen tau tuh laptop gunanye buat apaan si, jadi belom ngerti makenya aye udah minta beli. Abis kan kalo cari tau dari ounya orang kan ngeri-ngeri rusak. Nah, pas udeh beli aye belajar sendiri, belajar dari luarnye aja si karna kan blom kudu wajib make juga. Nah, teryata di SMP ama SMA tuh belon kepake banget juga, jadi dianggurin paling dipake kalo buat nonton pelem. Nah, pas kuliah tuh baru secara aktip dipake, buat ngerjain tugas dan segala macemnye. Dari situ lama-lama aye paham cara gunainnye dah.

technology

532

Kisèh Datu Pêmberani bêcêritè têntang Datu Wani nyang bêgono bêrani dalêm ngêbèla rakyatnyè dari bêrbagè ancêman nyang datêng kê Dèsa Mandampa. Sêjak ntulah diè dijulukin sang Pêmbêrani. Datu Wani êni punyè kêris sakti nyang sêlalu dibawè buat ngêlawan amè ngêgêtak pênjajah. Tapi, sêtêlèh diè mêninggal duniè, kêris sakti punyènyè dijadiin rêbutan olèh tujuh bocahnyè sêhinggè ngênimbulin pêrsêlisihan amè ngêjadiin bangsè Bêlanda mêcah bêlèh rakyat di Dèsa Mandampa. Akan têtapi hal ntu kagak bêrlangsung lamè karna mêrèka têrus bêjuang barêng buat ngêlawan Bêlanda dêmi ngêbèla tanèh aèr têrcintè. Mêrèka rèla ngêduluin kêpêntingan barêngan di atas kêpêntingan pribadinyè. Ntu adalah sêbuah hal nyang amat têrpuji.

culture & heritage

5228

Awalnye si warung Babeh tuh kaga ada kepikiran buat nerima pesenan, tapi orang tuh ade aja nyang minta dibikinin nasi box karna ngerasa rasanye tuh udeh cocok. Nah, si Nyak tuh bagian dokumentasi buat kirim di status WA setiap lagi ada pesenan. Dari situ, makin banyak dah orang nyang tau kalo warung babeh tuh nerima pesenan. Nambah lah karyawan karna ngerasa udeh kaga kebedag. Trus mulai tuh aye bikinin media sosial biar orang luar trus dari jauh-jauh udeh pada tau. Soalnye kite kan udeh banyak punya testimoni dari orang-orang nyang udeh pada mesen nasi box di warung kite jadi lumanya juga pendapetannya tuh.

business

8387

Kalo di rumah ente sering ade tukang lewat nyang bunyinye, "tahu bulet digoreng dadakan, gopean." ntu, coba buat berentiin, dah. Kagak, die kagak cuman jual tahu bulet aje. Die juge jual sotong, biasanye. Enih sotong juge bukan nyang temennye cumi ntu, tapi emang cemilan nyang kebetulan namanye same. Cocok bangat buat ngegares sore-sore. Sotong enih cuman dibuat dari tepung terigu ame tepung tapioka, tapi teknik masaknye nyang kagak bisa sembarang. Salah-salah, di minyak panas bisa meleduk-leduk jadinye. Tapi, kalo belinye di abang-abang tahu bulet, dijamin aman, soalnye, pan, kite tinggal makan. Rasanye juge enak bangat, gurih-gurih asin gitu. Biasanye ditambahin bumbu asin, pedes, manis, jagung bakar, ato bumbu pilihan laen nyang disediain abangnye. Sedep, dah.

food & beverages

8635

Misal ente demen masak, tapi kagak demen disuruh-suruh orang, berarti ente emang cocoknye kerje ndiri ato memperkerjakan orang, daripade jadi karyawan orang laen. Enih cocok buat jadi awal mula jualan dari rume. Kite bebas nyalurin hobi ame bakat kite buat ngerintis jualan di rume enih. Pekara idenye juge, bise bangat nyari dari mane aje. Nanye-nanye temen, liat media sosial, nyari di internet, ato banyak lagih. Kagak perlu khawatir ame peraturan ato SOP nyang biasenye ade di kantor. Sumber ide nyang dicomot, asal open source, bise bangat kite aplikasiin jadi produk jualan. Selaen ntu, plus-nye jualan dari rume juge bise tetep deket ame keluarge, soalnye kerjenye, ye, di lingkungan ntu ntu bae, kagak kudu jaoh-jaoh ke kantor.

business

9059

Abis ngisi identitas ama verifikasi, kita bisa bikin permaenan baru di Roblox ini. Buat bikin permaenan baru ini kudu pake komputer, kagak bisa lewat hape. Sebelomnya juga kudu udah punya Obby. Itu kayak semacem tiket yang bisa didapetin kalo sebelomnya udah maen rintangan arena 3d di Roblox. Nah, kalo udah punya komputer ama Obby tadi, kita mulai maen Roblox sebage pembuat permaenan baru. Caranya, bikin permaenan ini percis kayak dunia beneran, pasang waktu tengari ama malem. Waktu yang kita tentuin bisa ngubah tampilan langit di permaenan itu. Buat bikin kayak gitu, pilih properties di menu sebelah kanan, terus pilih pencahayaan. Pas waktu tengari ama malem pake angka jem yang disediain.

technology

6350

Waktu ane liburan bareng ame keluarge ke jogja ane pake mobil dari jakarte ke jogja, kite berangkat ber 7 pake toyota kijang innova, kite lewat tol trans jawa, perjalanan dari jakarta sampe tol cikampek kaga ada hambatan, soalnye kite kan berangkatnye malem-malem, perjalanan kite dari jakarta selatan sampe cikampek kaga sampe 30 menit saking lancarnye, nah pas sampe tol layang MBZ agak loncat-loncat tuh soalnye jalannye gelombang parah, soalnye percuma nih lewat atas jalannye gelombang lewat jalan bawah jalannye belobang, saran ane sih pihak nyang bewenang kudu cepet perbaikin tu jalan berlobang biar kaga bahaya buat nyang lewat, dari pade ntar ude celaka.

leisures

6233

Kate Departemen Pertanian Amerika Serikat, wanita hamil kudu ngonsumsi tiga cangkir susu tiap hari buat dapetin asupan kalsium, protein, ame vitamin D. Tiga nutrisi ntu penting buat mastiin kehamilan aman ame sehat. Susu skim atawa 1 persen direkomendasiin buat ibu hamil lantaran kandungan lemak ame kalorinye lebih rendah. Sementare susu murni kurang direkomendasiin lantaran dikenal memiliki lemak jenuh nyang tinggi sehingga ningkatin risiko penyakit jantung ame kanker. Selama kehamilan, pastikan kamu hanya minum susu yang sudah dipasteurisasi atau susu ultra-panas. Susu ini telah dipanaskan guna membunuh bakteri dan mencegah keracunan makanan. Konsumsi susu selama kehamilan juga dikaitkan dengan memberi manfaat pada bayi baru lahir selama tahap awal kehidupannya.

food & beverages

478

Ibadèh mêrupakan salèh atu saranè ngêdêkêtin diri kêpadè Allah Swt. Sêlaèn mampu ngêdêkêtin diri, ibadèh jugè punyè banyak kêutamèan, têrmasup ngêlaksanèin sêmbahyang tahajud. Sêmbahyang tahajud mêrupakan ibadèh nyang dianjurin buat digawèin malêm ari. Olèh karna ntu, sêmbahyang tahajud sêring jugè disêbut sêmbahyang malêm. Rokaat sêmbahyang tahajud sêdikitnyè duè rokaat dan sêbanyak-banyaknyè kagak têrbatês. Waktunyè sêudèh Isya ampè têrbit pajar, bisè jugè dibagi tigè, yakni sêpêrtigè pêrtamè, kirè-kirè jêm 19.00 ampè 22.00, êni nyang utamè. Sêpêrtigè kêduè, kirè-kirè jêm 22.00 ampè 01.00, êni nyang lêbih utamè. Sêpêrtigè kêtigè, kirè-kirè jêm 01.00 ampè masup Subuh, êni nyang paling utamè. Nyok, kitè gêtolin sêmbahyang tahajudnyè supayè bisè dapêt kêutamèannyè.

religion

895

Bêbêrapè kêtêrangan doktêr ngungkapin supayè parè pêbalap F1 nimbang awak sêudèh ngêlakuin balapan. Hal êni têrnyatè disêbabin karna sêtêlèh sêlêsè bêtanding, ratè-ratè bêrat awak pêbalap F1 turun mulè dari 2 ampè 4 kg. Pênurunan bêrat badan ntu ngêjè pêbalap kêilangan ampir 40% kêmampuan pisiknyè, yakni kêmampuan bêjalan dêngan seimbang amè staminè atau kêlênturan otot. Buat ngêmbaliin bêrat awak kayak sêmulè, sêorang pêbalap kudu amat disiplin dalêm ngatur polè madangnyè. Sêlaèn ntu, alat minum khusus padè pakèan balap ditèmplokin supayè mètabolismê awak pêbalap F1 têtêp kêjagè wayah balapan. Oh yè, khusus Sirkuit Bahrain amè Sepang tumannyè pêbalap F1 ngalamin pênurunan bêrat awak lêbih dari 4 kg. Soalnyè suhu di keduè sirkuit ntu kêbilang cukup èkstrèm.

sports

6802

Pada hakikatnya, teknologi dapat membantu manusia untuk memudahkan segala aktivitas yang dilakukan di kehidupan sehari-hari. Dengan teknologi, kita bisa menghubungi orang yang ada di benua lain, mendapatkan informasi dan referensi tanpa harus ke perpustakaan atau membeli koran, serta membuat kita bekerja atau belajar tanpa harus repot-repot ke kantor atau sekolah. Secara medis, radiasi yang ditimbulkan dari sejumlah teknologi–khususnya telepon seluler–ternyata dapat menimbulkan penyakit, salah satunya adalah kanker otak. Dari penjelasan-penjelasan tersebut, dapat kita simpulkan bahwa teknologi dapat menimbulkan dampak negatif bila tidak digunakan secara cerdas dan bijak. Untuk itu, mulai saat ini, marilah kita gunakan teknologi yang ada di sekitar kita dengan cerdas dan bijaksana, agar dampak positif dari teknolog dapat kita rasakan.

technology

4564

Pas temen aye nikah, ada prosesi tuh di mana die nari, nama tariannye pagar pengantin. Tariannye tuh unik, tarian ini dibawain ama mempelai perempuan nyang jadiin tanda kalo tuh perempuan udeh kaga lagi lajang. Nah, tarian ini tuh tarian terakhir sebelom die sah jadi seorang istri. Nah, pengantennya tuh nari di tengah-tengah nampan gede ato nyang biasa kite sebut dulang, nah saat nari tuh si penganten laki liatin penganten perempuan. Dulang ato nampan tadi tuh fungsinye jadi tanda ruang gerak perempuan nyang beristri udah kaga lagi lus kaya pas masih lajang. Di sini penganten perempuan kaga cuma sendirian narinye, tapi ada 7 orang penari nyang jadi pendampingnye.

culture & heritage

2840

Kuliner Cirebon memiliki identitas otentiknye sendiri, dengan cita rasa sangat khas karena tidak sama dengan corak ganyeman Jawa Barat pada umumnye, namun juga berbeda dari olahan khas Jawa Tengah. Kota Cirebon yang terkenal panas tentunye memiliki beberapa varian kuliner, dan minuman segar yang dapat menuntaskan dahaga kita ketika sedang berpergian di sekitaran Kota Cirebon. Salah satunye adalah es durian. Es durian adalah percampuran es krim tradisional yang ditambahkannye buah durian segar, dan disiram dengan sirup pisang susu khas Cirebon sehingga dapat menuntaskannye dahaga dengan rasanye yang sangat enak. Salah satu es durian yang dapat ditemui terletak di Jalan Pasuketan, lokasi tepatnye di trotoar samping toko arloji. Uniknye, penjual es durian tersebut merupakan penyandang disabilitas yang ramah dan mudah diajak interaksi.

culture & heritage

2297

Pagi-pagi bangun tidur enaknye minum yang anget-anget sambil ditemenin sama ganyeman lainnye makin nikmat dah ntu kite ngegaresnye. Salah satunye ntu minuman yang cocok buat semua temen ngegares adalah teh manis anget. Teh manis anget juga cocok diminum kapan aje, dimane aje, dan ganyemannye ape aje. Ngebuat ntu teh manis anget, gampil banget dah caranye. Cukup masak aer hingga mendidih tuang ke cangkir, kalo mau praktis bikinnye pake teh celup aje, masukkin teh celup, tunggu aer berubah jadi merah kecoklatan layaknye warna teh, angkat ntu teh celup, beberin gula, aduk-aduk dah ntu teh sama gula cobain udeh manis belum, baru deh diseruput, rasanye yang manis, anget, dan aromatik teh yang bikin pagi kite jadi cerah ceria.

food & beverages

6846

Pas taon 2022 awal, entu jamannye aye ngerjain skripsi. Karena hari Selasan depannye aye ada jadwal forum, akhirnye pas Jum’at pagi pun aye dan beberapa kawan aye janjian buat belajar ramean di KFC, salah satu restoran cepet saji yang beken sejak jaman butut sampe sekarang. Pas entu pagi kite semuanye udeh ngongko di entu restoran cepet saji, kite semua awalnye pesen badogan dulu. Akhirnye setelah badogan kite udeh siap, kite mulai cari tempat. Nah mantep bener dah KFC. Entu restoran ada dua lantai, terus ada beberapa tempat yang modelnye mojok gitu, jadinye pas bener buat diskusi sambil ngegares. Kite pun mulai badog. Abis badog, kite mulai bekoar tentang forum dan hal-hal yang kite bingungin. Saking nyamannye entu tempat, kagak kerasa kite belajar nyampe malem. Karena badogannye enak dan harganye pun pas di kantong, kite juga jajan berkali-kali. Mantep deh KFC buat belajar!

food & beverages

582

Ismail Marzuki lahir amè gêdé dari kêluargè Bêtawi padè 11 Mèi 1914. Namè sêbênêrnyè adalah Ismail, sêdêngkên babèhnyè bêrnamè Marzuki. Ismail Marzuki mulè dêbutnyè di bidang musik padè umur 17 taun wayah pêrtamè kalinyè diè bêrhasil ngarang lagu "O Sarinah” padè 1931. Liwat lagu, Ismail Marzuki mampu ngongkoin banyak hal dêngan lirik amè mèlodi nyang gampang diingêt. Sêpanjang idup, diè nyiptèin sêkitar 200 lagu. Karang orang-orang têtêp ngênal karyè-karyènyè karna lagu-lagunyè sêring dinyanyiin ulang amè parè musisi lintas gênêrasi. Rèalitènyè, lagu-lagu ciptèan Ismail Marzuki masing têrasè rèlêpan ampè karang. Padè Hari Pahlawan 2004, pêmêrèntah nêtêpin Ismail Marzuki sêbagè pahlawan nasional.

culture & heritage

4878

Pas aye di tempat kuliahan aye makin sering tuh nonton pertandingan, apalagi pertandingan antar fakultas, seneng juga bisa ketemy temen-temen fakultas laen. Apalagi ngerasain jadi panitianye, pokoknya seru dah, bisa ketemu banyak orang juga. Biasa aye di tonton pas pertandingan, aye jadi ngerasain tuh gimana pas lite nonton orang, semua mata tuh tertuju ama pemaen, apalagi kalo pertandingam lagi seru-serunye. Kite kaga malu tuh teriak-teriak, karna nyaru ama suara nyang laen, pokoknya seru banget dah pengalaman nonton futsal tuh. Cuma selaen nonton futsal aye tuh blom pernah ngerasain nonton di stadion-stadion gede gitu. Pengen sih, cuma takut empet-empetannye aja, karna aye suka rame tapi kaga nyang rame banget gitu.

sports

8629

Jaman karang, kebutuan orang makin lame makin banyak. Ape aje bise jadi kebutuan. Sisi baenye, enih pakta bise bikin lapangan kerje ningkat, soalnye jadi banyak juge orang nyang bise nawarin ato ngejual produk ke orang laen. Udeh gitu, makin majunye jaman juge nguntungin buat si penjual bangat, soalnye karang, mah, kalo jualan kagak butuh toko lagih. Dari rumah, gek, bise. Entar dipasarin lewat onlen shop ato e-commerce. Buat ngirim-ngirimnye juge, karang udeh ade jase kirim nyang bise ngejemput, jadi jualan dari rume bise lebi banyak untungnye. Nah, buat nyang masi bingung, ide jualannye apaan, bise bangat liat tren pasar karang dan liat nyang kagak gampang kegerus jaman. Kek misalnye bikin-bikin barang DIY (Do It Yourself) ato ngerakit barang-barang ndiri. Biasenye, nyang begini barangnye berupe bucket bunga, kado ulang taun nyang make poto ditempel-tempel, pokoknye nyang ngandung banyak kreatipitas, dah.

business

7920

Jualan perlengkapan buat binatang piaraan juga katenye laku. Soalnye, katenye sih ade peningkatan jumlah binatang piaraan. Nah hal entu juga berdampak ke beragam kebutuhannye. Hal entu lah yang bisa elu manfaatin buat ide jualan online. Buat jual perlengkapan binatang piaraan, elu bisa cari tau dulu binatang mane yang bakalan jadi target utamanye. Beberape binatang piaraan yang perlengkapannye laku bener entu misalnye anjng, kucing, hamster, ikan, hamster sampe kelinci. Kagak cuma badogannye, elu juga bisa jual beragam keperluan binatang piaraan laennye kayak maenannye, tempat minum, keranjang, tempat tidur, dan laennye. Nah entu die ide jualan online yang mungkin bisa elu laksanain. Apelagi kalo kenalannye elu banyak yang miara hewan, makin potensial laku deh dagangannye elu.

business

7675

Elu pas bocah punya game favorit? Aye punya. Jadi pas aye SD, aye demen bener sama yang namanye game Super Mario Bros. Pertama kalinye, aye tau entu game pas adek sepupunye aye dibeliin nintendo, buat kado ulang tahunnye die kalo kagak salah. Nah pas entu aye ikutan die maen game. Sampe akhirnye aye demen bener sama Super Mario Bros. Akhirnye pas aye kelas 6 SD, aye dibeliin Gameboy buat maen Super Mario Bros. Nah tiap waktu luang, aye demen bener maenin entu game. Sebenernye banyak game laen di entu gameboy, tapi aye sukanye maen game favoritnye aye aje, ya entu game Super Mario Bros.

technology

1212

Wayah êni, sêbagian orang udèh mulè kêmbali kê rutinitas lamènyè, têrmasup kêmbali bêgawè di kantor. Bêrikut tips nyang bisè êlu siapin sêbêlon kêmbali bêgawè di kantor. Pêrtamè, pênting buat têtêp bêrhubungan amè kolègalu. Êlu kagak pêrlu kongko têntang gawèan. Saling bêrbagi cêritè amè pêngalaman dêngan sêsama rêkan gawè têntang dampak Covid-19 bisè ngêjadi saranè buat saling nguatin jugè kok. Kêduè, pêrsiapin diri êlu sêbêlon kêmbali bêgawè di kantor. Kêtigè, lakuin pêrcakapan têntang gawèan amè manajêr. Êni adalah kêsêmpêtan buat ngidèntipikasi prioritas gawèan êlu amè nyampèin kekuwatiran atau pêrtanyèan nyang êlu milikin. Kêêmpat, carè êlu bêgawè kêmungkinan bakal têrus bêrobah dalêm bêbêrapè minggu ngêdatêng sêhinggè êlu kudu têrus nyêsuèin diri. Kêlimè, pênting buat ngêlakuin èpaluasi diri sêcarè têratur. Mintèlah pêndapêt tim amè manajêr êlu.

business

3995

Dinegara kite nih patokan kenyang kalo udeh makan nasi, ampe makan mie aje nih kudu pake nasi. Padahal makan mie pake nasi tuh bahaya banget ye buat kesehatan kita, karna dari mie ama nasi kita udah dapet 500 kalori. Efeknye kalo kalori kebanyakan ntu tubuh kite rentan kena penyakit gula atau yang kite biasa denger diabetes, nah itu aye dapet dari American Heart Assosition taun 2002. Padahal nih ye saban hari kita cuma butuh 2000-2500 kalori, nah pan gede bener tuh kalori sekali makan mie ama nasi. Bukan berarti juga kaga boleh sama sekali kita makan mie, boleh aje asal jangan saban hari terus campurin dah tuh mie yang kita makan ama sayur ama telor biar lebih sehat gitu.

food & beverages

16

Lèrèng Antêng Panoramic Coffee bêrlokasi di sêbuah kawasan wisatè kulinèr Bandung, yakni Puncak Ciumbuleuit atau Punclut. Têrsêdiè bêragêm mênu madangan amè minuman nyang bisè dinikmatin sêmbari ngêliat pêmandangan boto pêrbukitan di lèrèng Punclut. Rutê mênuju sono bisè ditêmpuh amè bêbêrapè carè. Khusus dari arah Dago, ambil jalan lurus ampè kê Têrminal Dago. Sêlanjutnyè, biluk kanan kê arah Citra Green. Miluin ajè jalan ntu ampè kêtêmu Jalan Punclut. Ambil kanan dah. Dalêm bêbêrapè mètêr bakal nêmuin pêrtigèan, têrus biluk kanan amè miluin jalan lagi ampè tibè di Lèrèng Antêng. Lokasinyè adè di kanan jalan. Kalo êlu kêsusèhan mênuju lokasi, bisè manpaatin Google Maps sêbagè pênunjuk arah.

food & beverages

3993

Pulang sekolah aye melipir ke minimarket disuruh mpok aye beli sabun. Di sono aye liat ada brownies instant, aye penasaran buat coba di rumah. Teryata buatnya gampang bener cuma pake 4 bahan, ade tepung brownies yang aye beli, telor, mentega ama aer aje. Awalnya bahan-bahan tadi tuh dicampurin semuanye terus aduk sampe semua bahan kecampur semuanye. Terus siapin loyang yang udeh diolesin ama mentega, terus tuang dah tuh bahan yang tadi ke loyangnye. Nah yang bikin beda nih, bikin brownies pake tepung instant udeh kaga perlu lagi pake mixer ama oven, aduknya tinggal pake adukan kue abis itu lanjut dikukus. Terakhirnye tinggal siapin kukusan buat ngukus brownies yang lamanye ampe 30 menit, nah tinggal ditaro dipiring terus bisa dimakan dah.

food & beverages

8402

Ade, nih, rasa teh nyang kapan ari, piral amat di kalangan anak mude. Ciri khasnye warna ijo gitu, terus bisa dijadiin rasa di banyak makanan ame minuman, makanye gampang kesohor. Namanye matcha. Aslinye enih teh ijo dari Jepang. Kalo bebentuk teh, matcha enih teksturnye lebih pekat ame creamy dibanding teh biasa nyang dikenal orang Indonesia. Kepiralan matcha enih jadi bikin dua kubu besebrangan; nyang atu demen ame cita rasanye, nyang atu kagak. Nah, aye ade di kubu kedue. Rasanye kagak gitu masuk di lidah, soalnye ade pait-paitnye nyang kagak bisa aye nikmatin. Cita rasa paitnye ntu juge beda ame pait kopi ato pait teh item. Kek nyang kompleks gitu. Udeh gitu, enaknye ngeteh, pan, ringan, ye, di mulut. Nah, kalo ngeteh pake matcha enih, gegara teksturnye nyang pekat, malah jadi berat. Mirip-mirip varian kopi nyang udeh dicampur-campur pake susu ato rasa-rasa laen; berat di mulut! Kurang recommended, dah, kalo dari aye.

food & beverages

2223

Seperti namanya, tomat ceri ngêmilikin bentuk nyang lêbih kecil dari tomat pada umumnya. Mêski ngêmilikin ukuran nyang kecil, tomat ceri ngêmilikin banyak manfaat bagi kecantikan. Tomat nyang diketahui berasal dari Peru ênih kaya akan antioksidan nyang dapat ngêja kulit wajah tampak cerah ama kenyal. Bentuknya nyang mungil juga ngêja tomat ceri sering digunakan sêbagè garnish ama campuran dalêm berbagai hidangan buat menambah kesegaran, seperti pasta ama salad. Ora seperti tomat biasanya, budidaya tomat ceri lêbih mudah dilakukan. Karna bentuknya nyang kecil, pertumbuhan ama perkembangan tanêman ênih ora membutuhkan banyak lahan, bahkan sangat cocok buat ditanam didalam pot. Dêngan menanam tomat ceri dalêm pot êluh akan mendapatkan tomat sêgêr kapan pun êluh mau.

slice of life

6275

Bocah jaman sekarang kaga tau kalo disuru makan sayur susah banget, padahal emaknye udeh susah-susah masaknye, tapi kebangetannye kaga dimakan, emang kadang salah emaknye juge sih, dari masih orok kaga dibiasain makan sayur. ude gede baru disuru makan sayur, makanye kayanya mulai anak bise nguyah atawa masuk program mpAsi kudu dibiasin ngrasain sayuran, biar anak juge kebiasaan makannye, jadi pas ude gede kagak kaget lagi kalo emaknye masakin sayuran, apelagi masak sayuran tuh kaga susah same sekali, paling gampang cuma butuh pengen masaknye aje, apelagi sayuran hijau ntu bagus lantaran kaya serat ame vitamin, klo asupan makanan kite cukup ame serat ude kagak salah lagi pencernaan kite bakal lancar.

food & beverages

4394

Buat daerah nyang PPKMnya di level 3 ama 4, sebenernya tuh tetep nyelenggarain tatap muka, tapi ada ketentuan-kentuannye. Baenya acara itu mesti di taro di ruang nyang terbuka. Kalo ruang terbuka kaga tersedia, boleh di mesjid, majelis ta'lim atau sebagainye tapi harus diisi sebanyak 50% aje. Buat peserta juga ada baenya dari lingkungan sekitar aje. Selama jalannye acara juga sebagai panitia mesti menuhin tuh kebutuhan dasar, kaya hand sanitizer, pengukur suhu, trus tempatnye juga dibatesi-bantesin supaya kite tau kalo kite mesti jaga jarak. Satu hal nyang pokoknye udeh wajib digunain selama pandemi, setiap nyang dateng ke acara harus pake masker. Kalo ade nyang ngelaggar boleh tuh dikasih kosekuensi kaga boleh hadir. Kalo begitu pan kite sama-sama aman tuh, kalo emang kaga enak badan ada baenya juga jangan dipaksa dateng.

religion

7374

Oleh-oleh khas dari berbagai daerah di Indonesia, yang pastinye juga beken sampe ke daerah laen entu bolu lapis Surabaya. Entu bolu bukan bolu lapis biasa. Tau kenape? Soalnye entu bolu punya cara yang khas bener, lembut dan enak. Kalo elu mampir ke Surabaya, bolu lapis bisa jadi pilihan oleh-oleh khas dari daerah Surabaya yang elu beli dan bisa elu bagiin ke keluarga, temen, ataupun tetangga pas elu balik ke tempat elu. Selaen entu, ade keunikan laennye ya entu, resep entu bolu lapis udeh dipake turun-temurun, dari jaman penjajahan Belanda! Makenye walaupun cuma sebuah bolu, entu bikin bolu lapis jadi oleh-oleh unik khas daerah Surabaya.

culture & heritage

3980

Setiap pendaki pemula sebaiknye ntu memiliki bekal keterampilan survival. Ape ntu survival? Survival adalah kondisi di mane pendaki harus mempertahankannye hidup di alam bebas sebelum kedatangan tim penyelamat. Kondisi survival ntu bisa terjadi pada pendaki yang tersesat, kehabisan logistik hingga pendaki yang terjebak badai. Kite ntu kagak tahu, bencana ape yang bakalannye terjadi di atas gunung. Maka dari ntu, bejibun pendaki senior yang mewanti-wanti pendaki junior untuk belajar keterampilan survival sebelum mendaki gunung. Semakin cepat seorang pendaki menyadari kondisi survival, semakin cepat dia akan keluar dengan selamat dari kondisi survival. Maksudnye ntu begini, bejibun pendaki pemula yang udeh tersesat di gunung, merasa dirinye belum tersesat. Akibatnye, die tersesat masuk terlalu jauh ke dalam hutan. Seandainye, die menyadari bahwa dirinye ntu tersesat sejak awal. Die bakalannye segera mempersiapkan diri untuk masuk ke mode survival. Survival adalah kondisi di mane pendaki gunung ntu kudu harus bertahan hidup dengan peralatan seadanye di dalam hutan. Dengan begitu, pendaki dapat bertahan hidup sampai tim penyelamat tiba.

slice of life

2197

Buat menghadapi teman nyang sedang curhat amè menangis, jangan memintanya buat diam. Lalu, apa nyang bisè êlu lakukan? Pêrtamè, berikan tepukan atau usapan lembut di sekitar pundaknya. Hal êni menunjukkan isyarat bahwa êlu adè di sampingnya buat hadir menemani sêhinggè diè kagak lagi merasa sendiri. Kêduè, ekspresikan penerimaanmu atau kalimat nyang mengisyaratkan pesan bahwa diè boleh melepaskan ketegangan emosinya. Kêtigè, hadir amè empati. Dngarkan serta perhatikan ajè diè nyang sedang menangis tanpa meminta diam atau menyela tangisannya dêngan pertanyaan. Kêêmpat, tawarkan tisu wayah tangisnya mulai reda atau êlu melihat diè mulai kepayahan dêngan air matanya. Ngasih tisu di awal sama dêngan menginterupsi emosinya amè memintanya buat kagak menangis. Terakhir, sampaikan terima kasih karna diè udèh bertahan dalêm situasi sulit êni. Terima kasih jugè karna diè udèh percaya buat bercerita kepadamu.

slice of life